قوزئی قیبریس تورک جمهوریتی جمهورباشقانلیغی، "هر هانسی بیر قرارلا قاپالی ماراشین باشقا بیر یؤنتیمه وئریلمه‌سینین ممکن اولمایاجاغینی" بیلدیردی.
جمهورباشقانلیغیندان وئریله‌ن یازی‌لی آچیقلامادا، ۲۰۱۹.جو ایلده قوزئی قیبریس تورک جمهوریتی باخانلار قورولونون آلدیغی قرارلا ماراش آچیلیمینا دایر ایلک سیاستین تعیین ائدیلدیگینی و چالیشمالارین باشلادیغینی خاطیرلاتدی.
آچیقلامادا، "قوزئی قیبریس تورک جمهوریتینین تورپاغی اولان قاپالی ماراش، قیبریس پروبلئمینین توتساغی اولماق‌دان قورتولاجاق و حیاتین بیر پارچاسی حالینا گتیریله‌جک. قاپالی ماراشی هر هانسی بیر قرارلا باشقا بیر یؤنتیمه وئرمک ممکن دئییل" دئییله‌رک،
"قوزئی قیبریس تورک جمهوریتینین کیمسه‌نین حاقی و حقوقوندا گؤزو یوخدور، عکسینه، ماراش آچیلیمیمیزدان دا گؤروندوگو کیمی، اوزون ایللردیر گؤزله‌یه‌ن حاق صاحبلرینه بو حقوقلاری وئرمک اوچون بیر سیاست ایر‌لی آپاریلیر" ایفاده‌لرینه یئر وئریلدی.
آوروپا بیرلیگینین آدایا دایر توتومونون قیبریس روم سیاستی و سؤیله‌ملرینین تکرارلانماسی اولدوغونو گؤستریدیگینه توخونولان آچیقلاما‌دا،
"قیبریسدا عدالتلی و سوردوروله‌بیلیر بیر آنلاشما یالنیز ایکی طرفین اورتاق بیر نقطه‌ده آنلاشماسیندان سونرا مذاکره ایله اولار. بو باغلامدا ایکی طرفین برابرلیگی حیاتی اؤنم عرض ائدیر. /.../.چؤزوم یالنیز ایکی طرفین اورتاق راضیلیغی ایله اورتایا چیخاجاق" دئییلدی.
